 <meta charset="UTF-8">  
  <meta name="description" content="Free Web tutorials">  
  <meta name="keywords" content="HTML,CSS,XML,JavaScript">  
  <meta name="author" content="John Doe">  
  <meta name="viewport" content="width=device-width, initial-scale=1.0">

**სამების საკათედრო ტაძარი**

აშენდა 1994-2005 წლებში. სამება მთავარ მართლმადიდებლურ ქრისტიანულ ტაძრად ითვლება საქართველოში. ტაძრის აშენების იდეა ქართული მართლმადიდებლური ეკლესიის ავტოკეფალიის 1500 წლისთავისა და ქრისტეს დაბადების 2000 წლის აღსანიშნავად გაჩნდა

**ნარიყალის ციხე**

მე-4 საუკუნის ციხესიმაგრე, რომელიც თბილისსა და მდინარე მტკვარს გადაჰყურებს. ნარიყალას ციხე ისტორიულ ძეგლთა შორის ერთ-ერთ უძველეს ციხესიმაგრედ არის მიჩნეული. მას მუდმივად სტუმრობს უამრავი სტუმარი და მნახველთა შორის დიდ ინტერესს იწვევს. ნარიყალა საქართველოს ერთ-ერთი მნიშვნელოვანი კულტურულ-ისტორიული ძეგლია.

**მშვიდობის ხიდი**

ხიდი 2009-2010 წლებში აშენდა. მისი არქიტექტორია იტალიელი არქიტექტორი მიკელე დე ლუკი. განათების დიზაინერი კი ფრანგი ფილიპ მარტინო. მშვიდობის ხიდი მსოფლიოს 25 ყველაზე ლამაზს ხიდს შორის დასახელდა.

**მეტეხი**

ტაძრის უმთავრეს სიწმინდეს წარმოადგენს წმინდა შუშანიკის საფლავი. VII საუკუნის დასაწყისში სომეხ-ქართველთა საეკლესიო განხეთქილების შემდეგ კათოლიკოსმა კირიონმა წმინდანის ნეშტი დაბა ცურტავიდან მეტეხის ტაძარში გადმოასვენა. წმინდანი დედოფლის ნეშტი ეკლესიის სადიაკვნეშია. ცნობილია, რომ თამარ მეფემ მოოქროვილი სამოსით შეამკო ნეტარი დედოფლის სხეული და განსაკუთრებულ პატივს მიაგებდა მას.

**აბანოთუბანი**

აბანოების უბანი თბილისის უძველესი ნაწილია. ამ ადგილზე წარმოიშვა, სავარაუდოდ, “საკუთრივ ტფილისის” პირველი დასახლება. აბანოების უბანში და მის მიმდებარე “სეიდაბადში” შუასაუკუნეებში უმეტესად სპარსელები სახლობდნენ. უბანი სახელგანთქმული იყო ცხელი წყლის წყაროებით, რომლებმაც აქ მრავალი აბანოს გაჩენა განაპირობა.

მე კი არანაირი სურვილი არ მქონდა, მეაბანოესთვის გული დამეწყვიტა და მეთქვა, პუშკინი ამ აბანოში 1829 წელს იყო და არა XVI საუკუნეში, ამიტომაც მისი ვიზიტის დრო აბანოს მშენებლობის დაწყების თარიღის დასადგენად ნამდვილად არ გამოდგება–მეთქი. ჰოდა, არც მითქვამს.

სამეფო აბანოში კი სრულიად რევოლუციური ვარაუდი მოვისმინე, რომელმაც ისტორიული გაურკვევლობის მორევში გადამისროლა. ადმინისტრატორმა ირონიულად ჩაიხითხითა და ხელები გაშალა: როგორ შეიძლებოდა, ისეთ ცნობისმოყვარე კაცს, როგორიც პუშკინი იყო, სამეფო აბანოსთვის გვერდი აექცია და ჭრელ აბანოში შეეხედაო?! მოკლედ, ლამის მე მოვიხადე ბოდიში რუსი კლასიკოსის მიერ სამეფო განსაბანელის წინაშე გამოჩენილი დაუდევრობის გამო და ადმინისტრატორის სიტყვაში კითხვა ჩავაკვეხე: თუ ეგრეა, მაშინ მისი სიტყვები ჭრელი აბანოს შესასვლელში რატომ გამოაკრეს და არა თქვენი აბანოს კედელზე–მეთქი

Read more: <https://sputnik-georgia.com/columnists/20160415/231126865.html>

**სტინგის აბანოს დღე**

ტფილისურ აბანოებს არსებობის მანძილზე სახელი არაერთხელ შეუცვალეს, მაგრამ, როგორც ეს ხშირად ხდება ქუჩების, სკვერებისა თუ პარკების შემთხვევაში, ახალი სახელები ვერა და ვერ დამკვიდრდა, ხალხი მაინც ძველი სახელით მოიხსენიებს მათ.

ასე იყო, როცა აბანოს ახალი მეპატრონე მოევლინა და მისთვის სახელის გადარქმევა მოიწადინა. ოღონდ ეგაა, ფანტაზია მხოლოდ სახელწოდება „ფანტაზიაზე“ ეყო, თბილისელებს კი ის სახელიც „ჰყოფნით“, რომელიც მანამდე ერქვა, და ამიტომ ჯიუტად ისევ მირზოევის აბანოდ მოიხსენიებენ.

Read more: <https://sputnik-georgia.com/columnists/20160415/231126865.html>

**თქმულება თბილისზე**[[რედაქტირება](https://ka.wikipedia.org/w/index.php?title=%E1%83%97%E1%83%91%E1%83%98%E1%83%9A%E1%83%98%E1%83%A1%E1%83%98%E1%83%A1_%E1%83%98%E1%83%A1%E1%83%A2%E1%83%9D%E1%83%A0%E1%83%98%E1%83%90&veaction=edit&section=2" \o "სექციის რედაქტირება:თქმულება თბილისზე) | [წყაროს რედაქტირება](https://ka.wikipedia.org/w/index.php?title=%E1%83%97%E1%83%91%E1%83%98%E1%83%9A%E1%83%98%E1%83%A1%E1%83%98%E1%83%A1_%E1%83%98%E1%83%A1%E1%83%A2%E1%83%9D%E1%83%A0%E1%83%98%E1%83%90&action=edit&section=2" \o "სექციის რედაქტირება:თქმულება თბილისზე)]

ინტერესს მოკლებული არ არის თქმულება ქალაქ თბილისის დაარსების შესახებ. თქმულების მიხედვით ერთ დროს თბილისი და მისი მიდამოები ტყით ყოფილა მოცული. ერთხელ აქ ვახტანგ გორგასალი ნადირობდა. მეფისა და მისი ამალის წევრებმა ხოხობი ააფრინეს. მეფის მიმინო ხოხობს გამოედევნა და ორივე ფრინველი მალე თვალს მიეფარა. მეფე და მხლებლები იმავე მხრისაკენ წავიდნენ და დიდი ხნის ძიების შემდეგ ნახეს, რომ მიმინო და ხოხობი წყაროში ჩავარდნილიყვნენ და დაფუფქულიყვნენ. მეფემ ეს არე-მარე კარგად დაათვალიერა და ნახა რომ ამ მშვენიერ ადგილას იყო მრავალი წყარო: გრილი თბილი და ცხელიც. ვახტანგს მოეწონა წყაროები და მათი ადგილ მდებარეობაც. დაიწყო ქალაქის აშენება და მას, თბილი წყლების გამო, სახელად თბილისი უწოდაო.

ბეთანია

 თამარ მეფის შემორჩენილი 4 ფრესკიდან ერთ-ერთი აქაა გამოსახული.  ამჟამად მამათა მონასტერი ფუნქციონირებს

მცხეთა:

[**ბირთვისი**](http://www.dzeglebi.ge/dzeglebi/b/birtvisi.html)– არ ვიცი კიდევ სადმე თუ არსებობს ასეთი საოცარი ადგილი. ცამდე აზიდული უზარმზარი ლოდები ბუნებრივი სიმაგრეს ქმნიან, რომელსაც მტერი ვერაფერს აკლებდა. დედაციხიდან და შეუპოვარიდან არაჩვეულებრივი ხედები იშლება. ბილიკები მარკირებული არ არის და გზის არმცოდნე შესაძლოა დაიკარგოს.  დედაციხიდან შესაძლებელია კოჯრის ციხის დანახვა. როგორც ამბობენ, ძველ დროში ეს ციხეები ერთმანეთს სანიშნე ცეცხლით ატყობინებდნენ მტრის შემოსევის შესახებ.